proxectonos/corpus_dominio_legal_administrativo_tmp huggingface dataset:
RESOLUCIÓN do 14 de xuño de 2007, da Dirección Xeral de Patrimonio Cultural, pola que se inscribe a Asociación Buscadores del Camino Universal de Santiago no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 01/08/2007

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Buscadores del Camino Universal de Santiago, do 8 de xuño de 2007.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto.
Considerando que a solicitude presentada cumpre as normas establecidas no decreto de referencia.
RESOLVO
Que a Asociación Buscadores del Camino Univeresal de Santiago quede inscrita no Rexistro de Entidades de Promoción do Camiño de Santiago co número 171.
Santiago de Compostela, 14 de xuño de 2007.
Felipe Arias Vilas
Director xeral de Patrimonio Cultural
RESOLUCIÓN do 24 de xullo de 2007, da Secretaría Xeral da Consellería do Medio Rural, pola que se dá publicidade á parte substantiva da resolución do recurso de alzada interposto polo Colexio Oficial de Enxeñeiros Técnicos Forestais de Galicia contra a Resolución do 6 de xuño de 2007, da Dirección Xeral de Investigación, Tecnoloxía e Formación Agroforestal, pola que se anuncian cursos de formación de formadores en seguridade e saúde nos traballos agroforestais.
CONSELLERÍA DO MEDIO RURAL — III. OUTRAS DISPOSICIÓNS — 01/08/2007

Por esta resolución e en cumprimento do establecido no artigo 59.5º da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e co obxecto de garantir o seu xeral coñecemento, se lle dá publicidade á parte substantiva da resolución do secretario xeral, ditada por delegación do conselleiro do Medio Rural, do recurso de alzada interposto polo Colexio Oficial de Enxeñeiros Técnicos Forestais de Galicia contra a Resolución do 6 de xuño de 2007, da Dirección Xeral de Investigación, Tecnoloxía e Formación Agroforestal, pola que se anuncian cursos de formación de formadores en seguridade e saúde nos traballos agroforestais, que é a que segue:
«1. Estimar o recurso de alzada presentado polo Colexio Oficial de Enxeñeiros Técnicos Forestais de Galicia, do 25 de xuño de 2007, contra a Resolución do 6 de xuño de 20, da Dirección Xeral de Investigación, Tecnoloxía e Formación Agroforestal, pola que se anuncian cursos de formación de formadores en seguridade e saúde nos traballos agroforestais, no seguinte senso:
Substituirase o contido do punto 4º do artigo quinto da Resolución do 6 de xuño de 2007 (DOG do 12 de xuño), polo seguinte enunciado:
«A selección de participantes farase cos seguintes criterios: dentro do grupo dos desempregados terán prioridade os que leven máis días como demandantes de emprego. Dentro dos técnicos de entidades asociativas e organizacións profesionais agrarias, os que teñen un contrato temporal sobre os contratados indefinidos. En caso de empate, darase prioridade á solicitude con data de entrada no rexistro máis antiga».
2. Comunicar que non se acorda a retroacción do procedemento ao momento de elaboración pola Dirección Xeral de Investigación, Tecnoloxía e Formación Agroforestal da lista de admitidos de cada curso, regulada no artigo quinto.1 da Resolución do 6 de xuño de 2007, xa que logo os criterios previstos no punto anterior da presente resolución xa foron tidos en conta na súa elaboración».
Santiago de Compostela, 24 de xullo de 2007
Alberte Souto Souto
Secretario xeral da Consellería do Medio Rural
DECRETO 147/2007, do 12 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na PO-550 Cambados (VRG-4.3)-A Lanzada (VRG-4.1), treito: p.k. 5+300 ao 8+300. Clave PO/06/051.06.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 01/08/2007

Con data do 4 de maio de 2007 o director xeral de Obras Públicas, por delegación da conselleira de Política Territorial, Obras Públicas e Transportes, aprobou o proxecto de construción de mellora da seguridade viaria na PO-550 Cambados (VRG-4.3)-A Lanzada (VRG-4.1), treito: p.k. 5+300 ao 8+300 Clave: PO/06/051.06.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, xa que se trata dun treito de concentración de accidentes (TCA).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día doce de xullo de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto de construción de mellora da seguridade viaria na PO-550 Cambados (VRG-4.3)-A Lanzada (VRG-4.1), treito: p.k. 5+300 ao 8+300. Clave: PO/06/051.06.
Santiago de Compostela, doce de xullo de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
RESOLUCIÓN do 24 de xullo de 2007 pola que se fai pública a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, no ano 2007 (IN519B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/08/2007

A Consellería de Innovación e Industria resolveu a publicación da relación de axudas que se especifican no anexo, concedidas no ano 2007, ao amparo da Orde do 2 de abril de 2007 pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, que se financiarán con cargo ás aplicacións orzamentarias 10.03.732-A 781.0 asociacións e institucións sen ánimo de lucro dos orzamentos xerais da Comunidade Autónoma de Galicia.
Santiago de Compostela, 24 de xullo de 2007.
Fernando Xabier Blanco Álvarez
Conselleiro de Innovación e Industria
Ver referencia pdf "14800D006P020.PDF"
CORRECCIÓN de erros.-Orde do 26 de xuño de 2007 pola que se establecen as bases reguladoras e se convocan para o ano 2007 axudas ao financiamento de accións de asesoramento para a mellora e o afianzamento da calidade do leite producido e recollido nas explotacións.
CONSELLERÍA DO MEDIO RURAL — III. OUTRAS DISPOSICIÓNS — 03/08/2007

Advertidos erros nos anexos III e V da devandita orde, publicada no Diario Oficial de Galicia nº 131, do venres 6 de xullo de 2007, cómpre publicalos novamente, advertindo que isto non afecta os prazos de presentación de solicitudes.
Ver referencia pdf "15000D006P009.PDF"
ORDE do 24 de xullo de 2007 pola que se modifica a do 2 de marzo pola que se establecen as bases reguladoras para a concesión, en réxime de concorrencia competitiva, de subvencións para a mellora de establecementos de cafetarías, cafés, bares e restaurantes, e se procede á súa convocatoria para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 03/08/2007

A Orde do 2 de marzo de 2007 pola que se establecen as bases reguladoras para a concesión, en réxime de concorrencia competitiva, de subvencións para a mellora de establecementos de cafetarías, cafés, bares e restaurantes, e se procede á súa convocatoria para o ano 2007 (DOG nº 51, do 13-3-2007), establece no seu artigo 13.1º a data límite para a presentación de xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a realización desta, é necesario modificar o artigo anterior no sentido de ampliar o prazo citado.
Por todo o exposto e no uso das facultades que me foron conferidas,
DISPOÑO:
Artigo 1º
O artigo 13º, no seu apartado 1, queda redactado como segue:
«1. Os beneficiarios de subvencións concedidas en virtude desta orde terán como data límite, para a presentación da xustificación do investimento executado, o 15 de novembro de 2007».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de xullo de 2007.
Fernando X. Blanco Álvarez
Conselleiro de Innovación e Industria
ORDE do 24 de xullo de 2007 pola que se modifica a do 2 de marzo pola que se establecen as bases reguladoras para a concesión, en réxime e concorrencia competitiva, de subvencións a concellos do litoral para o acondicionamento e mellora das zonas de costa onde se practique asiduamente o baño, e se procede á súa convocatoria para o ano 2007.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 03/08/2007

A Orde do 2 de marzo de 2007 pola que se establecen as bases reguladoras para a concesión, en réxime de concorrencia competitiva, de subvencións a concellos do litoral para o acondicionamento e mellora das zonas de costa onde se practique asiduamente o baño, e se procede á súa convocatoria para o ano 2007 (DOG nº 51, do 13 de marzo), establece no seu artigo 12.3º a data límite para a presentación da xustificación do investimento executado por parte dos beneficiarios das subvencións concedidas.
Non obstante, visto que o prazo concedido para a devandita xustificación é insuficiente para a súa realización, é necesario modificar o artigo anterior no sentido de ampliar o prazo citado.
Por todo o exposto e no uso das facultades que me foron conferidas,
DISPOÑO:
Artigo 1º
O artigo 12º, no seu número 3, queda redactado como segue:
«1. Os beneficiarios das subvencións concedidas en virtude desta orde terán como data límite para a xustificación do investimento executado, que se deberá realizar de conformidade co orzamento presentado, a data do 30 de novembro de 2007».
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de xullo de 2007.
Fernando X. Blanco Álvarez
Conselleiro de Innovación e Industria
RESOLUCIÓN do 18 de xullo de 2007, da Dirección Xeral de Conservación da Natureza, pola que se fai pública a concesión de axudas ao abeiro da Orde do 1 de decembro de 2006 (Diario Oficial de Galicia número 241, do 18 de decembro) pola que se establecen as bases reguladoras para a concesión de axudas a actividades de divulgación, formación educativa e estudos técnicos para os municipios incluídos na Rede Natura 2000, así como a súa convocatoria para 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 08/08/2007

A Consellería de Medio Ambiente e Desenvolvemento Sostible resolveu a publicación, no taboleiro de anuncios dos servizos centrais da consellería, da relación das subvencións concedidas no ano 2007 ao abeiro da Orde do 1 de decembro de 2006 (DOG nº 241, do 18 de decembro) pola que se establecen as bases reguladoras para a concesión de axudas a actividades de divulgación, formación educativa e estudos técnicos para os municipios incluídos na Rede Natura 2000, así como a súa convocatoria para 2007. Segundo se establece na resolución do conselleiro de Medio Ambiente e Desenvolvemento Sostible do 1 de decembro de 2006, considéranse denegadas o resto das solicitudes; ben por non acadar a puntuación mínima na baremación, ben porque se se conseguiu a puntuación mínima, esgotouse o crédito dispoñible segundo o disposto no artigo 8º da orde ou ben por incumprimento do establecido na mesma orde.
Ademais, en cumprimento do artigo 78.8º do Decreto lexislativo 1/1999 e da Orde do 1 de decembro de 2006, publícanse no anexo as solicitudes concedidas.
Santiago de Compostela, 18 de xullo de 2007.
Xosé Benito Reza Rodríguez
Director xeral de Conservación da Natureza
Ver referencia pdf "15300D010P076.PDF"
RESOLUCIÓN do 11 de xuño de 2007, da Secretaría Xeral da Consellería de Medio Ambiente e Desenvolvemento Sostible, pola que se publica a relación de subvencións concedidas a entidades sen ánimo de lucro polo desenvolvemento de actividades relacionadas co ambiente.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 08/08/2007

O artigo 18.1º da Lei 38/2003, do 17 de novembro, xeral de subvencións, dispón que os órganos administrativos concedentes publicarán, no correspondente diario oficial, as subvencións concedidas.
Pola súa vez, o artigo 78.8º do Decreto lexislativo 1/1999, do 7 de outubro, polo que se aprobou o texto refundido da Lei de réxime financeiro e orzamentario de Galicia, tamén exixe a publicación das subvencións concedidas, con expresión da convocatoria, programa e crédito orzamentario, beneficiario, contía concedida e a finalidade.
Ao abeiro do disposto no artigo 8.1º e na disposición adicional segunda, a competencia para resolver e, polo tanto, para ordenar a publicación das axudas concedidas, é do secretario xeral da Consellería de Medio Ambiente e Desenvolvemento Sostible.
Xa que logo, procédese a darlle publicidade ás axudas concedidas, xunto cos demais extremos exixidos na normativa vixente.
1. Convocatoria: orde da Consellería de Medio Ambiente e Desenvolvemento Sostible do 27 de decembro de 2006, publicada no Diario Oficial de Galicia do 5 de xaneiro de 2007.
2. Programa: axudas a entidades sen ánimo de lucro para o desenvolvemento de actividades relacionadas co ambiente, tanto para subvencionar os seus gastos correntes, como para a promoción de actividades, así como para investimentos.
3. Partida orzamentaria:
-15.01.541A 481.0, para a promoción de actividades e gastos de funcionamento.
-15.01.541A 781.0, para os investimentos.
4. Contía, finalidade e beneficiarios:
1. Axudas para gastos de funcionamento:
Ver referencia pdf "15300D009P074.PDF"
Santiago de Compostela, 11 de xuño de 2007.
Jorge Antonio Santiso Blanco
Secretario xeral da Consellería de Medio
Ambiente e Desenvolvemento Sostible
RESOLUCIÓN do 31 de xullo de 2007 pola que se fai pública a reserva de crédito dispoñible para a concesión de axudas no ano 2007 ao abeiro das bases reguladoras da concesión polo Instituto Galego de Promoción Económica de axudas de salvamento e reestruturación a empresas en crise.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 08/08/2007

Mediante a Resolución do 26 de decembro de 2005 publicouse a nova regulamentación das bases reguladoras de axudas de salvamento e reestruturación a empresas en crise. (DOG número 3, do 4 de xaneiro de 2006).
O 26 de decembro de 2006 o Parlamento de Galicia aprobou os orzamentos xerais da Comunidade Autónoma de Galicia para o ano 2007, publicados mediante a Lei 14/2006 (DOG número 249, do 29 de decembro de 2006).
Polo que antecede,
RESOLVO
Único.-Facer pública a reserva de crédito dispoñible para a concesión de axudas no ano 2007, ao abeiro das bases reguladoras da concesión polo Igape de axudas de salvamento e reestruturación de empresas en crise, que será de 500.000 euros que se financiarán con cargo á partida orzamentaria 02.01. E5/10/02 dos seus orzamentos.
Santiago de Compostela, 31 de xullo de 2007.
Álvaro Álvarez-Blázquez Fernández
Director xeral do Instituto Galego de Promoción Económica
ORDE do 10 de xullo de 2007 pola que se modifica parcialmente a do 22 de xuño  pola que se modifica a Orde do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura mariña, modificada polas ordes do 1 de decembro de 2000, do 26 de novembro de 2002, do 3 de xaneiro de 2006 e do 22 de novembro de 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 08/08/2007

A Orde do 22 de xuño de 2007 modifica a do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura mariña, modificada polas ordes do 1 de decembro de 2000, do 26 de novembro de 2002, do 3 de xaneiro de 2006 e do 22 de novembro de 2006, e se establece novo prazo de convocatoria e amplía o abano de posibles beneficiarios.
Á vista da publicación da orde referenciada cómpre introducir unha modificación consistente en incluír como gasto subvencionable as actuacións que teñan por finalidade a execución de investimentos materiais no ámbito da acuicultura mariña destinados aos buques de servizos, xa que estes son parte fundamental da explotación de certos establecementos de cultivos mariños, potenciais beneficiarios desta orde.
Por todo o exposto e no uso das facultades que me foron conferidas,
DISPOÑO:
Artigo 1º
Modifícase o artigo 1 da Orde do 22 de xuño de 2007 pola que se modifica a do 26 de xullo de 2000 pola que se establecen as bases reguladoras aplicables á concesión de axudas a investimentos no ámbito da acuicultura mariña, modificada polas ordes do 1 de decembro de 2000, do 26 de novembro de 2002, do 3 de xaneiro de 2006 e do 22 de novembro de 2006, e se establece novo prazo de convocatoria e amplíase o abano de posibles beneficiarios, que pasará a ter a seguinte redacción:
«Artigo 1º
Engádense como posibles beneficiarios das axudas convocadas pola Orde do 22 de novembro de 2006 os titulares de establecementos de cultivos mariños en zona marítima, de parques de cultivos mariños e de establecementos de acuicultura en augas continentais inscritos no Rexistro de Centros de Acuicultura, de conformidade co disposto na orde da Consellería de Medio Ambiente do 25 de outubro de 1999, que realicen investimentos materiais nese tipo de instalacións, quedando incluídos tamén os investimentos realizados nos buques de servizos».
Artigo 2º
Esta modificación non afecta os prazos establecidos na Orde do 22 de xuño de 2007, antes mencionada, no que se refire á presentación de solicitudes nin supón tampouco alteración do resto do seu articulado.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de xullo de 2007.
Carmen Gallego Calvar
Conselleira de Pesca e Asuntos Marítimos
RESOLUCIÓN do 26 de xullo de 2007 pola que se ordena a publicación do acordo do Consello da Xunta de Galicia do 14 de xuño, polo que se declara municipio turístico galego o concello de Rianxo.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 08/08/2007

O Consello da Xunta de Galicia, na súa reunión do día 14 de xuño de 2007, adoptou, por proposta do conselleiro de Innovación e Industria, o seguinte acordo:
Declarar municipio turístico galego o concello de Rianxo, de conformidade co establecido no artigo 13 do Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento do disposto no citado artigo, ordénase a publicación do acordo no Diario Oficial de Galicia e a notificación ao concello correspondente.
Santiago de Compostela, 26 de xullo de 2007.
Fernando Xabier Blanco Álvarez
Conselleiro de Innovación e Industria
RESOLUCIÓN do 9 de xullo de 2007, da Dirección Xeral de Comunicación Audiovisual, pola que se fai pública a concesión de axudas aos concellos para a adquisición de equipamento audiovisual e multimedia (modalidade B), para o ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/08/2007

Esta dirección xeral resolveu a publicación da relación de axudas que se especifican no anexo, concedidas no ano 2007 ao abeiro da Resolución do 9 de xullo, da Secretaría Xeral de Comunicación, pola que se resolve a concesión destas axudas e da Resolución do 1 de marzo de 2007, da Secretaría Xeral de Comunicación (DOG nº 47, do 7 de marzo), pola que se convocan subvencións aos concellos para dotación de equipamento para prestación do servizo de radiodifusión (FM), de carácter municipal, e para adquisición de equipamento audiovisual e multimedia, que se financiarán con cargo á aplicación orzamentaria 04.31.461A.760.0 dos orzamentos xerais da Comunidade Autónoma de Galicia para o ano 2007.
O que se fai público para xeral coñecemento.
Santiago de Compostela, 9 de xullo de 2007.
Manuel José Fernández Iglesias
Director xeral de Comunicación Audiovisual
Ver referencia pdf "15300D005P067.PDF"
ORDE do 27 de xullo de 2007 pola que se incrementa o orzamento do programa de gratuidade de libros de texto e materiais curriculares en centros sostidos con fondos públicos para os niveis obrigatorios e gratuítos para o curso escolar 2007-2008 co importe recibido do Ministerio de Educación e Ciencia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/08/2007

Pola Orde do 11 de maio de 2007 (DOG do 21), a Consellería de Educación e Ordenación Universitaria convoca e regula o programa de gratuidade de libros de texto e materiais curriculares en centros sostidos con fondos públicos para os niveis obrigatorios e gratuítos para o curso 2007-2008.
A disposición décimo quinta desta orde establece que a consellería financiará o programa con cargo á aplicación orzamentaria 09.02.423A.780.0 por importe de 22.290.600,45 euros para o ano 2007 e na contía de 1.114.530,02 euros para o ano 2008, e prevé, no seu punto 3, a posibilidade de incrementar este orzamento co importe transferido polo Ministerio de Educación e Ciencia para esta mesma finalidade.
Recibida esta transferencia, por un importe de 4.299.839 euros, é polo que esta consellería
DISPÓN:
Artigo único.-Incrementar o orzamento do programa de gratuidade de libros de texto e materiais curriculares en centros sostidos con fondos públicos para os niveis obrigatorios e gratuítos para o curso escolar 2007-2008 con catro millóns douscentos noventa e nove mil oitocentos trinta e nove euros (4.299.839 ), transferidos polo Ministerio de Educación e Ciencia para esta mesma finalidade, e de acordo co establecido no artigo décimo quinto da Orde do 11 de maio de 2007 (DOG do 21).
Santiago de Compostela, 27 de xullo 2007.
Laura Sánchez Piñón
Conselleira de Educación e Ordenación Universitaria
ORDE do 31 de xullo de 2007 pola que se publican as subvencións concedidas en virtude da do 2 de maio de 2007, pola que se anuncian axudas económicas destinadas ao fomento do asociacionismo municipal, a través de mancomunidades de municipios, áreas metropolitanas e consorcios.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/08/2007

En virtude das competencias da Consellería de Presidencia, Administracións Públicas e Xustiza, atribuídas polo Decreto 37/2007, do 15 de marzo, polo que se establece a estrutura orgánica da Consellería de Presidencia, Administracións Públicas e Xustiza, e de acordo co disposto no artigo 6 da Orde do 2 de maio de 2007, pola que se anuncian axudas económicas destinadas ao fomento do asociacionismo municipal, a través de mancomunidades de municipios, áreas metropolitanas e consorcios, e no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas pola Resolución do 20 de xullo de 2007 do conselleiro de Presidencia, Administracións Públicas e Xustiza. A relación de subvencións concedidas atópase no anexo desta orde.
Santiago de Compostela, 31 de xullo de 2007.
José Luis Méndez Romeu
Conselleiro de Presidencia, Administracións
Públicas e Xustiza
Ver referencia pdf "15100D002P015.PDF"
DECRETO 151/2007, do 26 de xullo, polo que se aceptan as doazóns de bens culturais feitas por Borgny Svalastog á Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/08/2007

O 2 de maio de 2007, a Consellería de Cultura e Deporte remitiulle á Consellería de Economía e Facenda o expediente de doazón de dezasete zapatos de vidro soprado e un friso téxtil bordado de titularidade de Borgny Svalastog, domiciliada en Lillehammer-Noruega.
A Secretaría Xeral e do Patrimonio tramitou o expediente de aceptación, logo dos respectivos informes favorables da Comisión Superior de Valoración de Bens Culturais e da Subdirección Xeral de Protección do Patrimonio Cultural.
De acordo co disposto no artigo 17.1º da Lei 3/1985, do 12 de abril, do patrimonio da Comunidade Autónoma de Galicia, e 34.1º do regulamento aprobado polo Decreto 50/1989, do 9 de marzo, a adquisición pura e simple de bens, a título gratuíto ou lucrativo, requirirá decreto do Consello da Xunta de Galicia, por proposta da Consellería de Economía e Facenda.
Na súa virtude, por proposta do conselleiro de Economía e Facenda, e logo da deliberación do Consello da Xunta de Galicia na súa reunión do día vinte e seis de xullo de dous mil sete,
DISPOÑO:
Artigo 1º.-Aceptar nos termos establecidos por Borgny Svalastog as seguintes doazóns de bens que a seguir se relacionan:
Autora: Borgny Svalastog.
Título: 17 zapatos (selección da instalación Non podo camiñar).
Técnica: vidro soprado a molde.
Medidas: 18 x 8,50 x 25,50 cm.
Valoración: 3.261 .
Autora: Borgny Svalastog.
Título: Curral. Friso con doce portas, 7 bandadas de paxaros e perlas.
Técnica: la tecida e bordada con fíos de ouro, prata e perlas.
Medidas: 45 x 2.485 cm.
Valoración: 51.138,30 .
Artigo 2º.-Os bens doados por Borgny Svalastog cédense para o seu uso no Museo das Peregrinacións.
Disposición derradeira.
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, vinte e seis de xullo de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 149/2007, do 19 de xullo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na PO-548 Pontecesures (N-550)-Vilagarcía de Arousa, treito: p.k. 0+000 ao 3+000. Clave PO/06/019.06.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 03/08/2007

Con data do 8 de xuño de 2007, o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción de mellora da seguridade viaria na PO-548 Pontecesures (N-550)-Vilagarcía de Arousa, treito: p.k. 0+000 ao 3+000. Clave PO/06/019.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo segundo do Decreto 156/82, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, por tratarse dun treito con moitos accidentes que require unha adaptación das múltiples interseccións existentes.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta na súa reunión do día dezanove de xullo de dous mil sete.
DISPOÑO
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación, no proxecto de construción de mellora da seguridade viaria na PO-548 Pontecesures (N-550)-Vilagarcía de Arousa, treito: p.k. 0+000 ao 3+000. Clave PO/06/019.06.
Santiago de Compostela, dezanove de xullo de dous mil sete.
Emilio Pérez Touriño
Presidente
María José Caride Estéves
Conselleira de Política Territorial, Obras Públicas
e Transportes
RESOLUCIÓN do 20 de xuño de 2007 pola que se modifican as bases reguladoras das subvencións e axudas a proxectos de aforro e eficiencia enerxética e proxectos de enerxías renovables en Galicia, establecidas pola Resolución do 26 de abril de 2007, no que respecta ao prazo máximo de presentación das solicitudes de subvencións.
INSTITUTO ENERXÉTICO DE GALICIA — III. OUTRAS DISPOSICIÓNS — 28/06/2007

O Instituto Enerxético de Galicia ditou a Resolución do 26 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables correspondentes ao exercicio 2007 (DOG do 28 de maio).
No parágrafo primeiro do artigo 6º da devandita resolución fíxase como data límite para presentar as solicitudes de subvención o día 30 de xuño de 2007.
Debido a que o prazo de solicitude de subvencións establecido na indicada resolución pode resultar insuficiente para que todos os interesados poidan presentar as súas solicitudes,
DISPOÑO:
Único.-Modifícase o parágrafo primeiro do artigo 6º da Resolución do 26 de abril de 2007 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxías renovables correspondentes ao exercicio 2007, que queda redactado deste xeito:
«O prazo de presentación de solicitudes de subvencións comezará a contar o día seguinte ao da publicación desta resolución no Diario Oficial de Galicia, e finalizará o día 15 de xullo de 2007».
Santiago de Compostela, 20 de xuño de 2007.
Xoán Ramón Doldán García
Director do Instituto Enerxético de Galicia
ORDE do 22 de xuño de 2007 pola que se fai pública a ampliación do importe existente para a concesión de axudas destinadas á programación de cursos do Plan Nacional de Formación e Inserción Profesional na Comunidade Autónoma de Galicia para 2007, convocadas pola Orde do 21 de decembro de 2006.
CONSELLERÍA DE TRABALLO — III. OUTRAS DISPOSICIÓNS — 28/06/2007

A Orde do 21 de decembro de 2006 (DOG nº 248, do 28 de decembro), establece na súa disposición adicional cuarta que se poderán ditar resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á comunidade autónoma pola Administración do Estado ou doutros remanentes dos módulos.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 21 de decembro de 2006, coa finalidade de facer chegar estas ao maior número de beneficiarios posibles.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 21 de decembro de 2006, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2007:
16.03.323A.481.0 polo importe de 568.658,12 euros, código proxecto 200214461.
16.03.323A.471.0 polo importe de 52.892,94 euros, código proxecto 200214461.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 22 de xuño de 2007.
Ricardo Jacinto Varela Sánchez
Conselleiro de Traballo
ORDE do 22 de xuño de 2007 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/06/2007

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala que os prezos privados sexan fixados polas consellerías correspondentes, atendendo ás condicións e circunstancias do mercado en que operen, sen prexuízo de que excepcionalmente se poidan aplicar subvencións reguladoras, logo de emitido o informe favorable pola Consellería de Economía e Facenda, para seren publicados no Diario Oficial de Galicia.
Para cumprir este mandato, e despois de emitir o preceptivo informe favorable a Consellería de Economía e Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Santiago de Compostela, 22 de xuño de 2007.
José Luís Méndez Romeu
Conselleiro de Presidencia, Administracións Públicas e Xustiza
ANEXO
* Ler imaxes. O arquivo fotográfico de Julio Cortázar: 35 .
* Cadernos Ramón Piñeiro (unha interpretación parcelar dO porco de pé de Vicente Risco, X. A pretensa nostalxia da autoridade: 6 .
* Galicia. Revista semanal ilustrada (A Habana, 1920-1930): 27 .
* Informe de literatura 2005: 3.63 .
* Obra narrativa en galego de Amador Montenegro Saavedra: 8.50 .
* Prensa Galega en Arxentina (1907-1963)_CD: 4 .
* Suevia. (Bos Aires, 1913. Revista Gallega Regionalista) (Bos Aires, 1916. Revista Gallega: 13 .
DECRETO 123/2007, do 14 de xuño, polo que se desafectan do dominio público os inmobles da antiga Cámara da Propiedade Urbana de Vigo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/06/2007

A Comunidade Autónoma de Galicia é titular de dous inmobles de natureza demanial na rúa Uruguai de Vigo, consonte o Decreto 46/1999, do 11 de febreiro, polo que se estableceu o procedemento de liquidación e extinción das cámaras da propiedade urbana de Galicia.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos da lexislación de expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada e sempre que se acredite a desaparición das causas xustificativas da afectación.
Os inmobles están adscritos á Consellería de Economía e Facenda, non estando destinados o fin para o que se afectaron.
Na súa virtude, por proposta do conselleiro de Economía e Facenda, e logo da deliberación do Consello da Xunta na súa reunión do día catorce de xuño de dous mil sete,
DISPOÑO:
Artigo 1º
Desaféctanse do dominio público os bens descritos a seguir:
1. Andar segundo esquerda do edificio da rúa Uruguai, 4, de Vigo, cunha extensión superficial de 148 m2. Inscrita no Rexistro da Propiedade nº 1 de Vigo, predio nº 25.118, libro 59.
2. Andar segundo dereita do edificio da rúa Uruguai, 4, de Vigo, cunha extensión superficial de 133 m2. Inscrita no Rexistro da Propiedade nº 1 de Vigo, predio nº 25.119, libro 59.
Artigo 2º
Os inmobles anteriormente descritos adquiren natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites oportunos para a efectividade deste decreto.
Santiago de Compostela o catorce de xuño de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía y Hacienda
ORDE do 3 de maio de 2007 de modificación da do 28 de outubro de 2002, da Consellería de Industria e Comercio, pola que se establece o programa aplicable para a realización das operacións de mantemento e se establecen os prazos de emenda dos defectos tipo que se detecten nas operacións de inspección e mantemento das instalacións eléctricas de distribución.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/06/2007

O artigo 10 do Decreto 275/2001, do 4 de outubro, polo que se establecen determinadas condicións técnicas específicas de deseño e mantemento ás que se deberán someter as instalacións eléctricas de distribución, determina que a consellería competente en materia de enerxía, directamente ou a través dunha entidade vinculada, controlará o cumprimento das obrigas administrativas prescritas neste decreto.
En desenvolvemento do disposto no dito decreto, a Consellería de Industria e Comercio promulgou a Orde do 28 de outubro de 2002 pola que se establece o programa aplicable para a realización das operacións de mantemento e se establecen os prazos de emenda dos defectos tipo que se detectan nas operacións de inspección e mantemento das instalacións eléctricas de distribución.
O artigo 10, no primeiro parágrafo da devandita orde, sinala que a consellería competente en materia de enerxía, directamente ou a través do organismo no que delegue, efectuará o control mediante mostraxe estatística de polo menos un 1% das inspeccións e actuacións levadas a cabo nas instalacións obxecto desta orde.
Non obstante, o artigo 4 c) da Lei 3/1999, de 11 de marzo, de creación do Instituto Enerxético de Galicia, establece como unha das súas funcións controlar, vixiar e inspeccionar as instalacións de produción, condución, distribución, subministración e consumo de enerxía, tendo como obxectivo prioritario a seguranza das instalacións.
Polo tanto, resulta procedente modificar o primeiro parágrafo do artigo 10 da Orde do 26 de outubro de 2002 no sentido de lle atribuír ao Instituto Enerxético de Galicia a realización do control previsto nel, pois esta é unha das funcións que xa lle encomenda a súa propia lei de creación.
Por todo o exposto,
DISPOÑO:
Artigo único.
O primeiro parágrafo do artigo 10 da Orde da Consellería de Industria e Comercio, do 28 de outubro de 2002, pola que se establece o programa aplicable para a realización das operación de mantemento e se establecen os prazos de emenda dos defectos tipo que se detecten nas operacións de inspección e mantemento das instalacións eléctricas de distribución, queda redactado como segue:
«O Instituto Enerxético de Galicia efectuará o control mediante mostraxe estatística de polo menos un 1% das inspeccións e actuacións obxecto desta orde».
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de maio de 2007.
Fernando Xabier Blanco Álvarez
Conselleiro de Innovación e Industria
DECRETO 126/2007, do 28 de xuño, polo que se nomea interventor xeral da comunidade autónoma a Germán Ferreiro Vilariño.
CONSELLERÍA DE ECONOMÍA E FACENDA — II. AUTORIDADES E PERSOAL — 29/06/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do día vinte e oito de xuño de dous mil sete,
Nomeo interventor xeral da comunidade autónoma a Germán Ferreiro Vilariño.
Santiago de Compostela, vinte e oito de xuño de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 125/2007, do 28 de xuño, polo que se dispón que cese Marta Fernández Currás como interventora xeral da comunidade autónoma.
CONSELLERÍA DE ECONOMÍA E FACENDA — II. AUTORIDADES E PERSOAL — 29/06/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro, por proposta do conselleiro de Economía e Facenda e logo da deliberación do Consello da Xunta de Galicia, na súa reunión do día vinte e oito de xuño de dous mil sete,
DISPOÑO:
Que cese, por petición propia, Marta Fernández Currás como interventora xeral da comunidade autónoma, agradecéndolle os servizos prestados.
Santiago de Compostela, vinte e oito de xuño de dous mil sete.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
b) NOMEAMENTOS CONSELLERÍA DE ECONOMÍA
E FACENDA
RESOLUCIÓN do 27 de abril de 2007, da Delegación Territorial da Coruña, pola que se lles dá publicidade ás compensacións financeiras concedidas aos mexilloeiros e mariscadoras/es pola paralización temporal da súa actividade como consecuencia de biotoxinas mariñas, concedidas no ano 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 26/07/2007

De acordo co establecido no artigo 18 da Lei 38/2003, do 17 de novembro, xeral de subvencións, no Real decreto 887/2006, do 21 de xullo, polo que se aproba o Regulamento da citada lei e o disposto no Decreto 287/2000, do 21 de decembro, polo que se desenvolve o réxime de axudas e subvencións públicas da Comunidade Autónoma de Galicia, publícase extracto das resolucións e concesión de compensacións financeiras, ás que se fai referencia nos citados preceptos, que foron concedidas pola delegada territorial da Consellería de Pesca e Asuntos Marítimos da Coruña, no ano 2006.
Todas estas compensacións financeiras foron financiadas nun 80% con cargo aos fondos europeos do Instrumento Financeiro de Orientación da Pesca (IFOP) e nun 20% con fondos procedentes da Administración da Xunta de Galicia.
1. Compensacións financeiras aos mexilloeiros e mariscadoras/es pola paralización temporal da súa actividade coma consecuencia da presenza de biotoxinas mariñas.
a) Norma reguladora: Orde do 4 de xaneiro de 2006, pola que se establecen as bases reguladoras para a concesión de compensacións financeiras os mexilloeiros e mariscadoras/es derivadas da paralización temporal da actividade coma consecuencia de biotoxinas mariñas, (DOG nº 5, do 9 de xaneiro), modificada pola Orde do 19 de setembro de 2006 (DOG nº 184, do 22 de setembro), e a Orde do 28 de novembro de 2006, pola que se fai pública a ampliación do importe existente para a concesións das ditas compensacións financeiras (DOG nº 241, do 18 de decembro).
b) Convocatoria: exercicio 2006.
c) Aplicación orzamentaria: 14.03.614B.770.2 e 14.03.614B.780.1
d) Nome ou razón social dos beneficiarios e importe das compensacións financeiras concedidas que se relacionan no anexo.
A Coruña, 27 de abril de 2007.
Rosa María Liaño Pedreira
Delegada territoria da Coruña
Ver referencia pdf "14400D012P061.PDF"
RESOLUCIÓN do 13 de xuño de 2007, da Secretaría Xeral da Consellería de Sanidade, pola que se lles dá publicidade aos convenios de colaboración subscritos pola Consellería de Sanidade e polo Servizo Galego de Saúde no primeiro cuadrimestre do ano 2007.
CONSELLERÍA DE SANIDADE — III. OUTRAS DISPOSICIÓNS — 26/07/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de xaneiro, febreiro, marzo e abril do ano 2007, que se incorpora como anexo a esta resolución.
Santiago de Compostela, 13 de xuño de 2007.
José Manuel Peña Penabad
Secretario xeral da Consellería de Sanidade
Ver referencia pdf "14400D011P060.PDF"
Ver referencia pdf "14400D012P061.PDF"
ORDE do 19 de xullo de 2007 pola que se resolve a convocatoria de axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o período xaneiro-xuño de 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/07/2007

Pola Orde do 26 de marzo de 2007 (DOG do 16 de abril) convocáronse axudas para financiar o mantemento dos servizos de comedor escolar xestionados polas asociacións de nais e pais de alumnos/as de centros públicos dependentes da Consellería de Educación e Ordenación Universitaria para o período xaneiro-xuño de 2007.
Cumpridos os trámites previstos na orde de convocatoria e atendendo á proposta do secretario xeral de Educación e Ordenación Universitaria, logo do informe elaborado pola comisión de valoración, esta consellería
RESOLVE:
Primeiro.-Concederlles ás entidades que se relacionan no anexo desta orde as axudas polos importes que tamén se especifican.
Segundo.-Contra esta resolución poderá interpoñerse recurso potestativo de reposición ante a conselleira de Educación e Ordenación Universitaria no prazo dun mes, a partir do día seguinte ao da súa publicación no DOG, de acordo co establecido na Lei 30/1992, do 26 de novembro, de réxime xurídico das administracións públicas e do procedemento administrativo común, ou ser impugnada directamente ante a xurisdición contencioso-administrativa no prazo de dous meses, perante o Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de xullo de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "14700D006P025.PDF"
Ver referencia pdf "14700D007P027.PDF"
RESOLUCIÓN do 27 de xullo de 2007 pola que se fan públicos os cesamentos dos vicevaledores primeiro, segundo e terceiro do Valedor do Pobo.
VALEDOR DO POBO — II. AUTORIDADES E PERSOAL — 31/07/2007

Nesta data de toma de posesión como Valedor do Pobo, nomeado polo Parlamento de Galicia, e por imperativo do artigo 11 da lei que rexe esta institución, prodúcense os cesamentos de Antonio Pol González, como vicevaledor primeiro; Domingos Merino Mejuto, como vicevaledor segundo, e Dolores Galovart Carrera, como vicevaledora terceira, cargos que viñan desempeñando ata o día de hoxe.
O que se publica en cumprimento do disposto no artigo 9.2º da referida lei.
Santiago de Compostela, 27 de xullo de 2007.
Benigno López González
Valedor do Pobo